Fritt Folk

Fritt Folk kan også vise til en arbeideravis i Sogn og Fjordane, se Fritt Folk (Høyanger)

Fritt Folk var en avis som ble utgitt i Oslo fra 1936 til andre verdenskrig sluttet våren 1945.Artikkelen «Fritt Folk» i Store norske leksikon Avisa var hovedorgan («riksorgan») for Nasjonal Samling (NS), Quislings nasjonalsosialistiske fascistparti før og under krigen.

Historie
Fritt Folk ble utgitt i perioden fra 26. mars 1936 til 7. mai 1945.Artikkelen «Fritt Folk» i Store norske leksikon Avisa erstattet Nasjonal Samling, som utkom mellom 1934 og 1936. Fritt Folk ble utgitt som dagsavis fram til oktober 1936, deretter som ukeavis fram til 1. april 1940, da den på ny ble dagsavis. 

11. april 1940 krevde NS' riksøkonomisjef John Thronsen at Nasjonal Samlings partiavis skulle trykkes av Aftenpostens trykkeri. Samtidig kom det pålegg om at avisa skulle ligge som vedlegg i samtlige Oslo-aviser.

I august 1940 ble Arbeiderbladets lokaler og trykkeri på Youngstorget i Oslo beslaglagt og stilt til Fritt Folks disposisjon. Fritt Folk ble aldri særlig utbredt utover NS' egen medlemsmasse og inneholdt stort sett propaganda for okkupasjonsmakten og NS, om krigens forløp, politiske nyordninger og annet, men kunne også være kritisk til NS' virksomhet, særlig mot slutten av andre verdenskrig. Fritt Folk var som alle andre aviser som fikk lov til å komme ut, underlagt Presseabteilungs sensurbestemmelser. Etter krigen ble det dokumentert at opplaget sjelden passerte 20 000 eksemplarer, selv om det påstås å ha vært opp mot 100 000 inkludert gratis-distribusjon.

Andre NS-publikasjoner ble i perioder lagt ved som tillegg, deriblant Hirdmannen og Norsk Arbeidsliv.

Redaktører
 Herlof Harstad 1936
 Arnt Rishovd 1937–1944
 Odd Melsom 1944–1945 

Fra høsten 1937 og ut året 1939 redigerte i praksis Halldis Neegaard Østbye partiavisa.Den norske nasjonalsosialismen : Nasjonal Samling 1933-1945 i tekst og bilder side 73 Hun var propagandasjef i NS og innbitt jødehater.

Referanser

Eksterne lenker


Kategori:Norge under andre verdenskrig
Kategori:Nedlagte aviser i Oslo
Kategori:Aviser etablert i 1936
Kategori:Aviser nedlagt i 1945
Kategori:Nasjonal Samling